Indija

Indija, zvanično Republika Indija,– "Official name: Republic of India.";

– "Official name: Republic of India; Bharat Ganarajya (Hindi)";

– "Official name: Republic of India; Bharat.";

– "Official name: English: Republic of India; Hindi:Bharat Ganarajya";

– "Official name: Republic of India";

– "Officially, Republic of India";

– "Official name: Republic of India";

– "India (Republic of India; Bharat Ganarajya)" jest suverena država u Južnoj Aziji, koja se prostire na 3,3 miliona kvadratnih kilometara, što odgovara veličini trećine Evrope, a zauzima veći dio Indijskog potkontinenta. Indija graniči s Bangladešom, Mjanmarom, Kinom, Butanom, Nepalom i Pakistanom, a na jugu je dotiče Indijski okean, gdje se nalaze Šri Lanka i Maldivi. Najveća gradska područja su Mumbai na jugozapadu i Kolkata na rijeci Ganges. Sa preko 1,4 milijarde stanovnika, Indija je najmnogoljudnija država u svijetu.

 Etimologija 
Ime Indija potječe od riječi "Sindhu", lokalnog imena za rijeku Ind. (subscription required) Zanimljivo je da Vede nemaju posebno ime za Indiju. Razne političke stranke predlagale su za Indiju različita imena, među kojima su bili Hindustan, Hindu Rashtra i Bharat. Ime Bharat potječe od dva hinduska kralja po imenu Bharata. "Bha" na sanskrtu znači znanje ili svjetlost, a "rat" je glagol "raditi", pa je "bharat" onaj koji traži znanje. Indija je bila poznata i kao Hindustan (zemlja Hindusa), ali se to ime izbjegavalo nakon stjecanja nezavisnosti 1947. godine, jer je indijski narod odlučio da će Indija biti sekularna država.

 Geografija 
Geografija Indije izuzetno je raznolika s krajolikom koji se proteže od snijegom pokrivenih planinskih lanaca do pustinja, nizija, brežuljaka i visoravni. Klima se kreće od ekvatorijalne na krajnjem jugu do klime tundre na himalajskim visinama. Indija obuhvata većinu indijskog potkontinenta i ima obalu dugu preko 7.000 km, od koje većina leži na dekanskom poluostrvu, isturenom u Indijski okean. Indija na zapadu graniči s Arapskim morem, a na istoku s Bengalskim zaljevom.

Plodna indogangeska ravan zauzima većinu sjeverne, srednje i istočne Indije, dok visoravan Dekan zauzima većinu južne Indije. Na zapadu zemlje nalazi se pustinja Thar, koja se sastoji od mješovite stjenovite i pješčane pustinje, dok indijske istočne i sjeveroistočne granice čini visoki himalajski lanac. Najviša tačka u Indiji je sporna zbog teritorijalnog spora s Pakistanom. Prema indijskoj tvrdnji najviša tačka (smještena u spornoj teritoriji Kashmira) jeste K2 na visini od 8.611 m. Najviša tačka na neosporno indijskoj teritoriji je Kanchenjunga na 8.598 m.

Indija graniči s Pakistanom, Narodnom Republikom Kinom, Bangladešom, Mjanmarom, Nepalom, Butanom i Afganistanom. Šri Lanka i Maldivi su ostrvske države južno od Indije. Zemlja je podijeljena na 28 država, šest federalnih administrativnih saveznih teritorija i teritoriju glavnog grada. Političke podjele općenito slijede lingvističke i etničke granice umjesto geografskih prijelaza.

 Položaj i veličina 
Indija leži sjeverno od ekvatora između 8° 4' i 37° 6' sjeverne geografske širine i 68° 7' i 97° 25' istočne geografske dužine. Po veličini je sedma najveća zemlja na svijetu s ukupnom površinom od 3.287.263 km2. Udaljenost od sjevera do juga iznosi 3.214 km, a od istoka do zapada 2.933 km. Indija ima kopnenu granicu dugu 15.200 km i obalnu liniju od 7.516,5 km. Andamanska i Nikobarska ostrva u Bengalskom zalivu i Lakshadweep u Arapskom moru također su dijelovi Indije.

Indija je omeđena Arapskim morem na jugozapadu i Bengalskim zalivom na jugoistoku. Na sjeveru, sjeveroistoku i sjeverozapadu nalaze se Himalaji. Kanyakumari tvori južni vrh indijskog poluostrva koji se sužava prije završetka u Indijskom okeanu.

 Politička geografija 
Indija je podijeljena na 28 država (koje su dalje podijeljene na distrikte), šest saveznih teritorija i teritoriju glavnog grada Delhija. Države imaju vlastite izabrane vlade, dok saveznim teritorijima upravljaju administratori koje postavlja savezna vlada. Indija polaže pravo na državu Jammu i Kashmir, ali to osporavaju Pakistan i Kina, koji upravljaju dijelovima teritorije. Kina polaže pravo na državu Arunachal Pradesh, koja se nalazi pod upravom Indije.

 Geografske regije 
Indija se dijeli na sedam geografskih regija. One su:
 Sjeverne planine, koje uključuju Himalaje i sjeveroistočne planinske lance
 Indogangeska ravan
 Pustinja Thar
 Središnja pobrđa i visoravan Dekan
 Istočna obala
 Zapadna obala
 Granična mora i ostrva

 Planine 
Veliki luk planina, sastavljen od lanaca Himalaja, Hindukuša i Patkaija, definira indijski potkontinent. Te su planine oblikovane tektonskim sudarima indijske i evroazijske ploče koji su započeli prije otprilike 50 miliona godina i traju i danas. Ovi su planinski lanci dom nekima od najviših planina na svijetu, te osiguravaju prirodnu prepreku protiv hladnih polarnih vjetrova. Oni također omogućuju monsune koji pokreću klimu u Indiji. Brojne rijeke koje izviru u tim planinama osiguravaju vodu za plodnu indogangesku ravan. Biogeografi označavaju te planine granicom između dviju velikih zemljinih ekozona: umjerenog Paleoarktika koji prekriva većinu Evroazije, te tropske i suptropske Indomalajske ekozone koja uključuje indijski potkontinent i prostire se na Jugoistočnu Aziju i Indoneziju. U historiji su ti lanci služili kao prepreka osvajačima.

Indija ima nekoliko većih planinskih lanaca čiji se vrhovi nalaze iznad 1.000 m. Himalaji su jedini planinski lanci koji imaju snijegom prekrivene vrhove. Ti lanci su:
 Aravalli
 Istočni Gati
 Himalaji
 Patkai
 Vindhyas
 Sahyadri ili Zapadni Gati
 Satpuras

 Himalaji 
Himalaji se protežu od države Jammu i Kashmir na zapadu do države Arunachal Pradesh na istoku. Te države uz Himachal Pradesh, Uttaranchal i Sikkim leže uglavnom u himalajskoj regiji. Neki od himalajskih vrhova prelaze visinu od 7.000 m, a snježna granica se proteže između 6.000 m u Sikkimu do oko 3.000 m u Kashmiru. Kanchenjunga, koja se nalazi u Sikkimu, najviša je tačka na indijskoj teritoriji (neosporno). Većina vrhunaca u Himalajama ostaje snijegom prikovana tokom čitave godine.

 Vlada 
Od donošenja Ustava 1950. Indija je parlamentarna republlika.

 Predsjednik republike 
Od 25. jula 2012. predsjednik je Pranab Mukherjee.
mini|desno|150px|Pranab Mukherjee

 Političke podjele 
Indija je upravno podijeljena na 28 saveznih država, šest saveznih teritorija, dok glavni grad New Delhi ima poseban status.

Savezne države:
 Andhra Pradesh
 Arunachal Pradesh
 Assam
 Bihar
 Chhattisgarh
 Goa
 Gujarat
 Haryana
 Himachal Pradesh
 Jammu i Kashmir
 Jharkhand
 Karnataka
 Kerala
 Madhya Pradesh<li> Maharashtra
<li> Manipur
<li> Meghalaya
<li> Mizoram
<li> Nagaland
<li> Odisha
<li> Punjab
<li> Rajasthan
<li> Sikkim
<li> Tamil Nadu
<li> Telangana
<li> Tripura
<li> Uttar Pradesh
<li> Uttarakhand
<li> West Bengal

mini|Savezne države i teritorije Indije

Savezne teritorije:
<li> Andamani i Nikobari
<li> Chandigarh
<li> Dadra i Nagar Haveli
<li> Daman i Diu
<li> Lakshadweep
<li> Pondicherry

Teritorija glavnog grada:
<li> Delhi

 Privreda 
Privredu karakteriziraju nizak GNP i velik jaz između bogatih i siromašnih. Važniji izvori prihoda su: ugalj, željezna ruda, mangan, boksit, bakar, sumpor, titan, kromit, zemni plin, dijamanti, nafta, vapnenac, čaj, kafa, guma, papar, kokosov orah, juta, pamuk itd.

 Demografija 

Približno 75% stanovnika indoarijskog je porijekla, 23% čine Dravidi, koji nastanjuju južnu Indiju.

U Indiji postoji mnogo religija. Četiri petine stanovništva čine hinduisti, 13,4% muslimani, 2,4% kršćani, 2% siki, 0,7% budisti.

 Kultura 

 Također pogledajte 
 Agni-V

 Bilješke 

 Reference 

 Dodatna literatura 
Pregled






 Robinson, Francis, ed. The Cambridge Encyclopedia of India, Pakistan, Bangladesh, Sri Lanka, Nepal, Bhutan and the Maldives (1989)


Etimologija





Historija


























Geografija















Bioraznolikost









Politika























Vanjski odnosi i vojska























Ekonomija






















Demografija















Umjetnost







Kultura
















































 Vanjski linkovi 


Kategorija:Države svijeta
Kategorija:Južna Azija
Kategorija:Indija
Kategorija:Članice BRICS-a